****

**ВОДЕНО ОТ ОБЩНОСТИТЕ МЕСТНО РАЗВИТИЕ**

**МЕСТНА ИНИЦИАТИВНА ГРУПА - ПОМОРИЕ**

**ВОМР с подкрепата на ОПЕРАТИВНА ПРОГРАМА**

**„Развитие на човешките ресурси” 2014 – 2020**

МИГ „Поморие“, кани желаещите да представят проектни предложения по мярка 9 „Социално-икономическа интеграция на маргинализирани общности, в т.ч. роми, мигранти и др.“ от стратегията за ВОМР на МИГ „Поморие“ посредством процедура на подбор на проекти за безвъзмездна финансова помощ: № BG05M9OP001-2.115 “МИГ Поморие – Мярка 9: Социално-икономическа интеграция на маргинализирани общности, в т.ч. роми, мигранти и др.“

**Целите на процедурата за безвъзмездна финансова помощ са:**

Целта на процедурата е социално-икономическата интеграция на най-маргинализираните групи от населението чрез подобряване достъпа до заетост, образование, обучение, социални и здравни услуги и създаване на условия за преодоляване на негативни стереотипи.

Процедурата за безвъзмездна финансова помощ се реализира с финансовата подкрепа на Европейския Социален Фонд чрез приноса на ОПРЧР за Водено от общностите местно развитие.

Процедурата е във връзка с изпълнението на **Приоритетна ос 2 „Намаляване на бедността и насърчаване на социалното включване”**, **Инвестиционен приоритет 1 „Социално-икономическа интеграция на маргинализирани общности като ромите”** на ОП РЧР.

Процедурата се изпълнява в съответствие с Приоритет 3 “Насърчаване на социалното приобщаване и намаляване на бедността” от Стратегията за ВОМР на МИГ „Поморие“ и ще способства за постигане на Специфична цел 3.2 “Намаляване на бедността и насърчаване на социалното включване”, чието реализиране ще създаде превенция на социалното изключване на маргинализирани групи от обществото.

Проектите ще се изпълняват на територията на територията на МИГ „Поморие“.

**Дейностите, които ще получат подкрепа включват:**

**1. Направление „Подобряване достъпа до заетост“:**

- активиране на икономически неактивни лица;

- посредничество за намиране на работа;

- професионално информиране и консултиране;

- психологическо подпомагане;

- мотивационно обучение;

- предоставяне на обучение – за придобиване на професионална квалификация или ключова компетентност;

- включване в стажуване, чиракуване, заетост в т.ч. в сферата на социалната икономика;

- насърчаване на самостоятелната заетост и др.

**2. Направление „Подобряване достъпа до образование“:**

- превенция на ранното отпадане от училище;

- интеграция в образователната система на деца и младежи;

- подобряване достъпа до образователни услуги за ранно детско развитие;

- ограмотяване на възрастни извън формалната образователна система.

**3. Направление „Подобряване достъпа до социални и здравни услуги“:**

- интегрирани междусекторни услуги, съгласно специфичните особености на целевата група;

- предоставяне на индивидуални консултации и социално-здравна медиация на представителите на целевите групи;

- повишаване информираността относно социалните и здравните им права;

- насърчаване семейното планиране и отговорното родителство - напр. консултиране и подкрепа с цел повишаване на родителските умения, подкрепа на рискови бременни жени, включително и непълнолетни с цел успешно и плавно преминаване на кризисните ситуации, свързани с промените в живота на младите майки, превенция на изоставянето, насърчаване на отговорното родителство и др.;

- повишаване здравната култура.

***Включването на дейност/и от това направление в проектите е задължително.***

**4. Направление „Развитие на местните общности и преодоляване на негативните стереотипи“:**

- планиране, управление, наблюдение и оценка на инициативи за социално-икономическа интеграция на социално изключени хора, групи и маргинализирани общности и за общностно развитие;

- общностни дейности за промяна на практики, имащи негативно влияние върху социалното включване;

- подкрепа за включване на целевите групи в процесите на формиране и изпълнение на местни политики;

- инициативи за преодоляване на стереотипи, в т.ч. организиране на публични събития и дискусии с представители на маргинализираните общности, местната общност, заинтересованите страни и медиите за постигане на положителна промяна на обществените нагласи към проблемите на най-маргинализираните групи от сегрегираните райони и идентифициране на мерки за подобряване социалното им включване;

- инициативи за популяризиране на културната идентичност на етнически общности, вкл. в сферата на традиционните дейности и талантите (занаяти и изкуства);

- подкрепа за провеждане на целенасочени превантивни дейности за недопускане и предотвратяване на противообществени прояви и правонарушения с оглед подобряване на обществения ред.

***Проектите трябва задължително да прилагат интегриран подход към нуждите на целевите групи. Това се изразява в съчетание на минимум две от горните направления дейности, като задължителен характер ще имат дейностите от направление 3.***

Пълният комплект Насоки за кандидатстване е публикуван на следните интернет адреси:

[www.mig-pomorie.eu](http://www.mig-pomorie.eu) и <https://eumis2020.government.bg>

Краен срок за представяне на предложенията: 30.11.2020 г., 16:00 часа.

Проектните предложения по настоящата процедура за подбор на проекти, следва да бъдат подадени само по електронен път като се използва Информационната система за управление и наблюдение на средствата от ЕС в България (ИСУН 2020) -<https://eumis2020.government.bg>.